OpenLLM-France/wikimedia huggingface dataset:
# Glauconycteris humeralis

Glauconycteris humeralis és una espècie de ratpenat de la família dels vespertiliònids. Viu a la República Democràtica del Congo i Uganda. El seu hàbitat natural són els boscos humits tropicals de plana. Es desconeix si hi ha cap amenaça significativa per a la supervivència d'aquesta espècie. Es tracta d'un ratpenat molt petit que no presenta un dimorfisme sexual marcat.

## Referències

* ↑ Schlitter, D. Glauconycteris humeralis. UICN 2008. Llista Vermella d'espècies amenaçades de la UICN, edició 2008, consultada el 30 maig 2014.
* ↑ Kingdon, J.; Happold, D.; Butynski, T.; Hoffmann, M.; Happold, M.; Kalina, J. Mammals of Africa (en anglès). A&C Black, 2013, p. 570. ISBN 9781408189962.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Francisco Barber Sánchez

Francisco Barber Sánchez (Saragossa, 1 de desembre de 1873 - 25 de juliol de 1923) fou un advocat i polític aragonès.

## Trajectòria

Treballà com a secretari del ministre Eduardo Cobián Roffignac, fou designat pel Partit Liberal Fusionista com a diputat pel districte de Xinzo de Limia a les eleccions generals espanyoles de 1910 en substitució del seu cap que va renunciar a l'acta per haver estat escollit a les mateixes eleccions per la circumscripció de Santa Cruz de Tenerife. Fou escollit novament diputat liberal pel districte de Xinzo de Limia a les eleccions generals espanyoles de 1914, 1916, 1918, 1919, 1920 i 1923. Fou redactor de Heraldo de Madrid, El Imparcial i La Correspondencia de España. Fou nomenat Governador Civil de Barcelona en maig de 1923.

## Enllaços externs

* Fitxa del Congrés dels Diputats (castellà)
# Elizabeth Kapu'uwailani Lindsey

Elizabeth Kapu'uwailani Lindsey (nascuda el 17 d'abril de 1956) és una antropòloga cultural, actriu i cineasta estatunidenca.
Va néixer i criar-se a Hawaii segons els costums hawaians tradicionals. L'any 2008 va esdevenir la primera exploradora Polinèsia i femenina de la història de la National Geographic Society. És la fundadora i CEO de Mapping the Human Story, la qual utilitza la tecnologia per explorar i conservar les tradicions, la saviesa i el coneixement de la humanitat, a fi de conservar-ho pels humans actuals i ajudar els futurs. L'any 2010, Lindsey ja tenia 80 hores d'enregistraments i 15,000 fotografies de les seves experiències a la Micronèsia que seran essencials pel projecte.
L'any 1995 va escriure, dirigir, i produir el documental Then There Were None, que relata l'extinció propera dels natius hawaians. Es considera un clàssic històric hawaià i ha rebut nombrosos premis, inclòs el prestigiós CINE Eagle Award.
Com a humanitària, l'antiga Miss Hawaii 1978 treballa de ben a prop amb ambaixadors de les Nacions Unides en nom dels refugiats mediambientals que s'enfronten a les realitats de la crisi climàtica. Participa en consells nacionals i internacionals i ha creat beques a l'Índia i a Hawaii.
Com a actriu, va fer el paper d'una dona jove a la sèrie Magnum P.I. dins l'episodi «Lest We Forget» l'any 1981. L'any 1988 va fer un paper molt diferent a China Beach. Aquest mateix any, va participar en l'episodi «Home Soil» de la sèrie Star Trek: La nova generació, interpretant a Louisa Kim.

## Premis

A més de ser Miss Hawaii 1978 i competir a Miss America 1979, Lindsey va rebre el Visionary Award l'any 2010 i va ser declarada Dona de l'Any el 2004.

## Referències

* ↑ «List of Miss Hawaii winners». Arxivat de l'original el 2016-01-06. [Consulta: 10 agost 2015]. «Year: 1978, Name: Elizabeth Kapu'uwailani Lindsey, Hometown: Laie, Age: 22, Local Title: Miss Waikiki»
* ↑ «From Beauty Queen to Hawaiian Story Teller» (en anglès). aloha-hawaii.com. [Consulta: 25 desembre 2015].
* ↑ «Elizabeth Kapu'uwailani Lindsey - Filmmaker/Anthropologist - Fellow (2008-2012)» (en anglès). nationalgeographic.com. [Consulta: 25 desembre 2015].
* ↑ «The Performer: Explorer Elizabeth Lindsey» (en anglès). canadianbusiness.com. Arxivat de l'original el 2021-04-19. [Consulta: 25 desembre 2015].
* ↑ «Temple of the understanding - 2010 Awards» (en anglès). Temple of the Understanding. Arxivat de l'original el 2017-06-21. [Consulta: 25 desembre 2015].

## Enllaços externs

* Elizabeth Kapu'uwailani Lindsey - Lloc web oficial
* "Anant Verd: Cap dona és una illa - el mapa d'Elizabeth Lindsey al passat podria ser el nostre pont al futur", "Going Green: No woman is an island - Elizabeth Lindsey's map to the past could be our bridge to the future", Pacific Sun, octubre 15, 2010 a la Wayback Machine (arxivat a 2011-juliol-19)., 15 d'octubre de 2010 al Wayback Màquina (archived 19 de juliol de 2011)
# JSONP

JSONP o JSON amb padding és una tècnica de comunicació utilitzada als programes Javascript per realitzar crides asíncrones des de dominis diferents. JSONP és un mètode concebut per superar la limitació de l'AJAX entre diferents dominis, que únicament permet realitzar peticions a pàgines que es troben sota el mateix domini i port per motius de seguretat.

## Motius del JSONP

Sota la política del mateix origen (SOP), un codi Javascript carregat en un domini determinat no té permís per obtenir dades d'un altre domini. No obstant això, aquesta restricció no s'aplica a l'etiqueta <script> de HTML, per tant es pot especificar en el seu atribut src l'URL d'un script hostatjat en un servidor remot.

## Com funciona

Per realitzar crides asíncrones entre diferents dominis, les dades s'obtenen carregant un script que conté l'objecte JSON. Per si mateix, això provocaria un error de sintaxi, ja que el navegador estaria tractant d'interpretar JSON cru com Javascript.
Encara que el navegador interpretés l'objecte JSON com un objecte literal de Javascript, sense estar assignat a una variable no seria accessible.
En la tècnica de JSONP, l'objecte JSON es retorna embolcallat en la crida d'una funció. D'aquesta forma, una funció ja definida a l'entorn de Javascript pot manipular les dades JSON.
Per convenció, el nom de la funció de tornada s'especifica mitjançant un paràmetre de la consulta, normalment, utilitzant jsonp o callback com a nom del camp en la sol·licitud al servidor.

## Padding

Encara que el padding és generalment el nom de la funció que embolcalla l'objecte JSON, també és possible assignar l'objecte a una variable o realitzar qualsevol altra sentència o declaració de Javascript. La petició JSONP no és JSON cru i no és analitzada com a tal, per la qual cosa es pot retornar qualsevol expressió vàlida de Javascript, i no té perquè incloure JSON.

## Inserció de l'element script

L'ús de JSONP només té sentit si es vol fer una trucada asíncrona a un altre domini, per això és necessari manipular el DOM per inserir un element <script> en la capçalera de la pàgina, i una vegada carregat el document, no és possible escriure-hi.
En tot cas, el més freqüent és utilitzar una biblioteca de manipulació del DOM, com ara jQuery o Mootools per tal de fer-ho.

## Enllaços externs

* Pàgina web oficial
# Holacourt

Holacourt és un municipi francès, situat al departament del Mosel·la i a la regió del Gran Est. L'any 2007 tenia 60 habitants.

## Demografia
### Població

El 2007 la població de fet de Holacourt era de 60 persones. Hi havia 25 famílies, de les quals 11 eren unipersonals (4 homes vivint sols i 7 dones vivint soles), 7 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 31 habitatges, 25 eren l'habitatge principal de la família, 1 era una segona residència i 4 estaven desocupats. 30 eren cases i 1 era un apartament. Dels 25 habitatges principals, 24 estaven ocupats pels seus propietaris i 1 estava llogat i ocupat pels llogaters; 2 tenien dues cambres, 5 en tenien tres, 5 en tenien quatre i 14 en tenien cinc o més. 20 habitatges disposaven pel capbaix d'una plaça de pàrquing. A 12 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Holacourt el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 4 |
| 0 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 0 | 15 a 19 | 4 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 40 persones, 27 eren actives i 13 eren inactives. De les 27 persones actives 26 estaven ocupades (14 homes i 12 dones) i 1 aturada (1 dona i 1 dona). De les 13 persones inactives 5 estaven jubilades, 3 estaven estudiant i 5 estaven classificades com a «altres inactius».

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Holacourt a l'INSEE.
* Évolution et structure de la population Fitxa amb el detall de dades de Holacourt a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# EPA

EPA té els següents significats:
* Partit Socialista Polonès
* Entesa per Argentona, partit polític català
* Enosis Pezoporikou Amol Làrnaca, un club de futbol xipriota
* Exèrcit Popular d'Alliberament (Colòmbia)
* Exèrcit Popular d'Alliberament (Xina)
* Espai de Protecció Arqueològica, una categoria del patrimoni cultural català
* Environmental Protection Agency, l'organisme de protecció del medi ambient dels Estats Units
* Enquesta de població activa, enquesta trimestral de l'Institut Nacional d'Estadística d'Espanya (INE)
* Educació Permanent d'Adults
* Àcid icosapentanoic
# Dipodillus mackilligini

Dipodillus mackilligini és una espècie de mamífer rosegador de la família dels múrids. Viu a altituds de fins a 750 msnm al sud-est d'Egipte i el nord-est del Sudan. El seu hàbitat natural són les zones obertes de sòl nu situades a les planes rocoses. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor d'Arthur M. Mackilligin.

## Referències

* ↑ Schlitter, D. et al. Gerbillus mackilligini. UICN 2016. Llista Vermella d'espècies amenaçades de la UICN, edició 2016, consultada el 20 juliol 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 255. ISBN 978-0801893049.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Fortalesa de Hwaseong

Hwasong o Hwaseong és una fortalesa a la ciutat de Suwon, Corea del Sud. Va ser construïda de 1794-1796.
El rei Jeongjo de la Dinastia Chosŏn va construir la fortalesa per honrar i albergar les restes mortals del seu pare el príncep Sado.
Està inscrit a la llista del Patrimoni de la Humanitat de la UNESCO des del 1997.

## Referències

* ↑ Centre, UNESCO World Heritage. «Hwaseong Fortress» (en anglès). [Consulta: 13 març 2021].
# Elizabeth Loftus

Elizabeth F. Loftus (nascuda amb el nom Elizabeth Fishman el 16 d'octubre de 1944) és una psicòloga estatunidenca, experta en la memòria humana. Ha investigat considerablement en el camp de la mal·leabilitat de la memòria humana. Loftus és coneguda per la seva recerca en l'efecte de desinformació i la memòria de testimoni, i la creació i naturalesa de records falsos, incloent-hi records recuperats d'abusos sexuals en la infantesa. A més de la seva tasca prolífica en els laboratoris, Loftus ha estat molt involucrada en aplicar la seva recerca en casos legals; ha estat consultada o ha donat testimoni d'expert en centenars de casos.
Loftus ha estat reconeguda arreu per la seva obra, i ha rebut nombrosos premis i graus honoraris. El 2002, Loftus va ser considerada la 58ena investigadora en psicologia més influent a Review of General Psychology, i va ser la dona situada més amunt de la llista.

## Referències

* ↑ «Book of Members, 1780–2010: Chapter L». American Academy of Arts and Sciences. [Consulta: 28 abril 2011].
* ↑ Bower, G. H., (2007). Tracking the birth of a star. In M. Garry & H. Hayne (Eds.), Do Justice and Let the Sky Fall: Elizabeth F. Loftus and Her Contributions to Science, Law, and Academic Freedom (pp. 15-25). Mahwah, NJ: Lawrence Erlbaum Associates
* ↑ Loftus, E.; Jacobsen, S.D. «Dr. Elizabeth Loftus: Distinguished Professor of Social Ecology, and Professor of Law, and Cognitive Science at the University of California, Irvine». In-Sight, 2.A, 22-04-2013, pàg. 24–39.
* ↑ Zaragoza, M. S., Belli, R., & Payment, K. E., (2007). Misinformation effects and the suggestibility of eyewitness memory. In M. Garry & H. Hayne (Eds.), Do Justice and Let the Sky Fall: Elizabeth F. Loftus and Her Contributions to Science, Law, and Academic Freedom (pp. 35-63). Mahwah, NJ: Lawrence Erlbaum Associates
* ↑ Bernstein, D. M.; Laney, C.; Morris, E. K.; Loftus, E. F. «Inaugural Article: False beliefs about fattening foods can have healthy consequences». Proceedings of the National Academy of Sciences, 102, 39, 2005, pàg. 13724–13731. DOI: 10.1073/pnas.0504869102. PMC: 1236554. PMID: 16079200.
* 1 2 Zagorski, N. «Profile of Elizabeth F. Loftus». Proceedings of the National Academy of Sciences, 102, 39, 2005, pàg. 13721–13723. DOI: 10.1073/pnas.0506223102. PMC: 1236565. PMID: 16172386.
* ↑ Neimark, Jill «The diva of disclosure, memory researcher Elizabeth Loftus». Psychology Today, 29, 1, 1996, pàg. 48–53 [Consulta: 12 juny 2012].
* ↑ Haggbloom, SJ; Warnick R; Warnick JE; Jones VK; Yarbrough GL «The 100 most eminent psychologists of the 20th century» (PDF). Rev. Gen. Psychol, 6, 2, 2002, pàg. 139–152. DOI: 10.1037/1089-2680.6.2.139.
# Javier Pradera

Javier Pradera (Sant Sebastià, 28 d'abril 1934- Madrid, 20 de novembre de 2011) fou un escriptor, columnista i editor espanyol, net de Víctor Pradera Larumbe. Llicenciat en Dret, durant el franquisme va ser un actiu opositor al règim, el que li va valer ser empresonat en la seva etapa d'estudiant (durant els denominats fets de 1956) i ser expulsat posteriorment del Cos Jurídic de l'Exèrcit de l'Aire i més tard del seu càrrec de professor de la Universitat Autònoma de Madrid.
En la seva trajectòria literària i d'editor, sempre vinculada als mitjans de comunicació, va ser un dels fundadors del Diari El País i membre del consell de direcció d'Alianza Editorial. Va participar en l'equip editorial d'El País i en fou responsable de la secció d'Opinió de 1976 a 1986, temps en el qual va rebre el Premi de Periodisme Francisco Cerecedo (1984). El 1989 es va reintegrar a El País, on va desenvolupar el seu treball com a columnista i membre del Consell Editorial. Codirigia, amb el filòsof Fernando Savater, la revista Claves de Razón Práctica.

## Referències

* ↑ «Muere a los 77 años Javier Pradera, el gran intelectual de la Transición» (en castellà). El País.com, 20-11-2011. [Consulta: 21 novembre 2011].

## Enllaços externs

* Semblança de Javier Pradera Arxivat 2007-11-13 a Wayback Machine., a l'Instituto Cervantes.
* Articles i llibres de Javier Pradera a Dialnet.
# Hernán Buenahora Gutiérrez

Hernán Buenahora Gutiérrez (Barichara, 18 de març de 1967) és un ciclista colombià, entre 1990 i 2011. Les seves principals victòries les va aconseguir al seu propi país, però també va destacar a Europa, on guanyà la Volta a Catalunya de 1998. Va prendre part en diferents edicions de les grans voltes, sent les millors classificacions la 6a posició final del Giro d'Itàlia de 2000.
L'octubre de 2008 va ser suspès per dos anys per haver donat possitiu per efedrina en un control antidopatge que se li va practicar a la Volta a Colòmbia d'aquest mateix any, en la qual havia acabat segon.

## Palmarès

* 1989
** Vencedor d'una etapa a la Ruta Mèxic
* 1990
** Vencedor d'una etapa a la Volta a Colòmbia
* 1994
** Vencedor d'una etapa a la Volta a Colòmbia
* 1995
** 1r del Premi de la Combativitat del Tour de França
* 1996
** Vencedor d'una etapa a la Volta a Colòmbia
* 1997
** Vencedor d'una etapa a la Volta a Colòmbia
* 1998
** 1r a la Volta a Catalunya i vencedor de 2 etapes
* 2001
** 1r a la Volta a Colòmbia i vencedor de 4 etapes
* 2002
** 1r al Trofeu Poggiridenti
* 2004
** 1r al Clásico RCN i vencedor de 2 etapes
* 2005
** Vencedor d'una etapa a la Volta a Colòmbia
* 2006
** 1r al Clásico Ciclístico Banfoandes
** Vencedor de 2 etapes a la Volta a Colòmbia
** Vencedor d'una etapa a la Vuelta al Táchira
* 2007
** 1r a la Vuelta al Táchira i vencedor de 2 etapes

### Resultats a la Volta a Espanya

* 1991. Abandona
* 1992. 16è de la classificació general
* 1993. 13è de la classificació general
* 1996. Abandona
* 2004. 32è de la classificació general

### Resultats al Tour de França

* 1994. 18è de la classificació general
* 1995. 10è de la classificació general. 1r del Premi de la Combativitat
* 1996. Abandona (1a etapa)
* 1997. 22è de la classificació general
* 1998. Abandona (10a etapa)
* 1999. 64è de la classificació general

### Resultats al Giro d'Itàlia

* 1993. Abandona
* 1994. Abandona
* 1995. 18è de la classificació general
* 1996. 11è de la classificació general
* 1997. Abandona
* 1998. 27è de la classificació general
* 1999. 15è de la classificació general
* 2000. 6è de la classificació general
* 2001. 13è de la classificació general

## Referències

* ↑ Hernán Buenahora fue sancionado dos años por dopaje durante la Vuelta a Colombia-2008 (castellà)

## Enllaços externs

* Fitxa d'Hernán Buenahora a www.sitiodeciclismo.net
# Gianni Morbidelli

Gianni Morbidelli (Pesaro, 13 de gener de 1968) va ser un pilot de curses automobilístiques italià que va arribar a disputar curses de la Fórmula 1.
Va néixer el 13 de gener del 1968 a Pesaro, Itàlia. És fill de Giancarlo Morbidelli, fundador de l'empresa Morbidelli fabricant de motocicletes.

## A la F1

Gianni Morbidelli va debutar a la primera cursa de la temporada 1990 (la 41a temporada de la història) del campionat del món de la Fórmula 1, disputant l'11 de març del 1990 el G.P. dels Estats Units al circuit de Phoenix.
Va participar en un total de setanta curses puntuables pel campionat de la F1, disputades en set temporades no consecutives (1990 - 1992, 1994 - 1995 i 1997) aconseguint un tercer lloc com millor classificació en una cursa i assolí 8,5 punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1990 | Scuderia Italia | Dallara | Cosworth | USA NVQ | BRA 14 | SMR | MON | CAN | MEX | FRA | GBR | ALE | HON | BEL | ITA | POR | ESP | | | | - | 0 |
| 1990 | SCM Minardi | Minardi | Cosworth | | | | | | | | | | | | | | | JAP Ret | AUS Ret | | - | 0 |
| 1991 | SCM Minardi | Minardi | Ferrari | USA Ret | BRA 8 | SMR Ret | MON Ret | CAN Ret | MEX 7 | FRA Ret | GBR 11 | ALE Ret | HUN 13 | BEL Ret | ITA 9 | POR 9 | ESP 14 | JAP Ret | | | 24è | 0.5 |
| 1991 | Scuderia Ferrari | Ferrari | Ferrari | | | | | | | | | | | | | | | | AUS 6 | | 24è | 0.5 |
| 1992 | Minardi Team | Minardi | Lamborghini | SUD Ret | MEX Ret | BRA 7 | ESP Ret | | | | | | | | | | | | | | NC | 0 |
| 1992 | Minardi Team | Minardi | Lamborghini | | | | | SMR Ret | MON Ret | CAN 11 | FRA 8 | GBR 17 | ALE 12 | HUN DNQ | BEL 16 | ITA Ret | POR 14 | JAP 14 | AUS 10 | | NC | 0 |
| 1994 | Footwork | Footwork | Ford | BRA Ret | PAC Ret | SMR Ret | MON Ret | ESP Ret | CAN Ret | FRA Ret | GBR Ret | ALE 5 | HUN Ret | BEL 6 | ITA Ret | POR 9 | EUR 11 | JAP Ret | AUS Ret | | 22è | 3 |
| 1995 | Footwork | Footwork | Hart | BRA Ret | ARG Ret | SMR 13 | ESP 11 | MON 9 | CAN 6 | FRA 14 | GBR | ALE | HUN | BEL | ITA | POR | EUR | PAC Ret | JAP Ret | AUS 3 | 14è | 5 |
| 1997 | Red Bull Sauber Petronas | Sauber | Petronas | AUS | BRA | ARG | SMR | MON | ESP 14 | CAN 10 | FRA | GBR | ALE | HUN Ret | BEL 9 | ITA 12 | AUT 9 | LUX 9 | JPN NVS | EUR | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 70 (67) | 0 | 1 | 0 | 0 | 8,5 |
# Glaucó (estafador)

Glaucó (Glaucon, Γλαύκων) fou un atenenc que junt amb els seus germans Glauc i Teopomp va pledejar per obtenir una propietat presentant un fals testament del difunt, en contra de Filòmac, parent més proper del mort. La falsificació fou descoberta, però no es van desanimar i al cap d'un temps ho van intentar per segona vegada i aquesta si que ho van aconseguir. Demòstenes al seu discurs πρὸς Μακάρτατον, pledejava en nom del fill de Filòmac, Ebúlides, per recuperar la possessió, contra un fill de Teopomp.

## Referències

* ↑ Glaucon (estafador) Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# EPL

EPL té els següents significats:
* Exèrcit Popular d'Alliberament (Colòmbia)
* Ethernet Powerlink
# Dipodins

Els dipodins (Dipodinae) són una subfamília de rosegadors miomorfs de la família Dipodidae coneguts vulgarment com a jerbus (de l'àrab يربوع yarbū' o hebreu ירבוע yarbōa'). Són rosegadors saltadors que viuen a la zona septentrional d'Àfrica i Àsia. No s'han de confondre amb els gerbil·lins (com ara Meriones unguiculatus), que pertanyen a la família Muridae.
Existeixen nou espècies diferents de jerbus distribuïdes en cinc gèneres, el més comú i utilitzat com a animal de companyia a diversos països és el jerbu egipci (Jaculus jaculus). Els gerbil·lins, en canvi, inclouen 16 gèneres i més de 110 espècies diferents.

## Referències

* ↑ Wu, S.; Wu, W.; Zhang, F.; Ye, J.; Ni, X.; Sun, J.; Edwards, S. V.; Meng, J.; Organ, C. L «Molecular and Paleontological Evidence for a Post-Cretaceous Origin of Rodents» (en anglès). PLoS ONE, 7, 10, 2012, pàg. e46445.
* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents de dipòdids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Allactaginae :
Cardiocraniinae :
Dipodinae :
Euchoreutinae :
Categoria :
# Gabriel II

Gabriel II (en grec Γαβριήλ Β') va ser patriarca de Constantinoble durant dotze dies l'any 1657.
Va ser metropolità de Ganos i Cora (1648-1657). Després de l'execució de Parteni III, va ser nomenat nou patriarca el 23 d'abril de 1657 amb el suport de la noblesa ortodoxa grega. Però el Sant Sínode el va considerar poc preparat i no apte per ocupar la seu, i el va deposar uns dies després. Va anar a Bursa, on va ser pròedre (administrador) de la seu. Allà un jueu el va acusar davant del visir d'haver batejat un musulmà. Els otomans van exigir a Gabriel que abjurés de la fe cristiana i es convertís a l'islamisme, i quan ho va rebutjar el van condemnar a morir penjat. El van executar el 3 de desembre de 1659, dia que l'Església Ortodoxa, que el va declarar màrtir, celebra la seva festa.

## Referències

* ↑ «Ὁ Ἅγιος Γαβριὴλ ὁ Ἱερομάρτυρας Πατριάρχης Κωνσταντινουπόλεως» (en grec). Μεγας Συναξαριστης. [Consulta: 6 agost 2023].
* ↑ «Γαβριὴλ Β'» (en grec). Ecumenical Patriarchate of Constantinople. [Consulta: 6 agost 2023].